Cuneiform Tablet CCT 4 9b (BM 115112)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-mur-IŠTAR-ma a-na a-zu-na-a en-nam-a-šùr ù ar-ší-aḫ qí-bi-ma a-na en-nam-a-šùr qí-bi-ma KÙ.BABBAR 5 ma-na KÙ.BABBAR iš-tù 13 ša-na-tim a-na ṣí-ib-tim i-lá-kà-kum ta-li-kam-ma iš-tí-a ta-na-me-er-ma ú-lá ni-qí-am e-ri-iš-kà ù-lá ṣú-lu-um pá-ni ú-kà-li-im-kà a li-bi₄-kà lá-mu-nim i-na kà-sí-im ù pá-šu-ri-im i ma-aḫ-ri-a tu-uk-ta-ni 1 ma-na KÙ.BABBAR ku-nu-ki-a a-na a-šur-ma-lik DUMU kà-ra-wa 40 ma-na URUDU SIG₅ a-na ḫa-da-a a-ḫi-šu ku-nu-ki-a IGI ší-be-e áp-qí-da-ku-ma ú-šé-bi₄-il₅-kà ša du-a-ki-kà té-pu-uš-ma KÙ.BABBAR ta-ta-ba-al <gap> <gap>-ša a ni-a-tí 40 ma-na URUDU ḫa-da-a i ni-kà-sí lá iš-ku-na-ni um-ma šu-ut-ma ú-lá i-dí-nam a-pu-tum ṭup-pá-šu-nu lí-lí-kam